
NOTĂ DE FUNDAMENTARE

	Secţiunea 1
Titlul proiectului de act normativ

	
ORDONANŢĂ DE URGENŢĂ
privind modificarea și completarea Ordonanţei de urgenţă a Guvernului nr. 35/2022 pentru aprobarea măsurilor necesare realizării campaniei naţionale de împădurire şi reîmpădurire prevăzute în Planul naţional de redresare şi rezilienţă


	Secţiunea a 2-a
Motivul emiterii actului normativ

	2.1.
	Sursa proiectului de act normativ
	Inițiativa Ministerului Mediului, Apelor și Pădurilor.

	2.2.
	Descrierea situaţiei actuale
	În conformitate cu prevederile Planului național de redresare și reziliență al României, ținta privind realizarea lucrărilor de împădurire și reîmpădurire a fost stabilită la 18.000 ha până la sfârșitul anului 2026. Prin împădurirea și reîmpădurirea unei suprafețe de peste 20.000 ha, această țintă a fost depășită. 
În acest context, este necesară asigurarea continuității lucrărilor de întreținere a plantațiilor, în vederea menținerii rezultatelor obținute și a consolidării beneficiilor de mediu ale investițiilor realizate.
Extinderea suprafețelor acoperite cu vegetație forestieră contribuie la îmbunătățirea condițiilor de mediu, la refacerea terenurilor degradate, la prevenirea și combaterea eroziunii solului, precum și la protejarea terenurilor agricole, a căilor de comunicație, a digurilor și malurilor, a localităților și a obiectivelor economice, sociale și strategice. 
Menținerea acestor beneficii presupune efectuarea lucrărilor necesare de întreținere a suprafețelor plantate.
În perioada 1990–2020, la nivel național s-au realizat lucrări de împădurire pe o suprafață de 387.000 ha, dintre care 47.000 ha au reprezentat împăduriri pe terenuri degradate și perdele forestiere de protecție, destinate creșterii suprafețelor de pădure. Suprafața terenurilor agricole degradate împădurite anual a scăzut de la 2.355 ha în anul 2014 la mai puțin de 200 ha în anul 2020. Aceste date evidențiază importanța investițiilor realizate prin Planul național de redresare și reziliență și necesitatea protejării rezultatelor acestora.
Menținerea suprafețelor ocupate cu vegetație forestieră este esențială pentru reabilitarea zonelor puternic afectate de eroziunea de suprafață și eoliană, precum și pentru limitarea degradării terenurilor. Totodată, vegetația forestieră contribuie la atenuarea schimbărilor climatice și la adaptarea la efectele acestora, prin stocarea carbonului pe termen lung, îmbunătățirea bilanțului hidric și ameliorarea condițiilor locale de mediu.
Realizarea lucrărilor de plantare reprezintă o etapă a procesului de instalare a vegetației forestiere, ale cărei rezultate trebuie susținute prin lucrări ulterioare de întreținere. Neefectuarea acestora în perioadele corespunzătoare poate afecta dezvoltarea și viabilitatea plantațiilor, compromițând menținerea suprafețelor împădurite și beneficiile de mediu urmărite.
Având în vedere suprafețele împădurite și reîmpădurite prin Planul național de redresare și reziliență, este necesară completarea cadrului juridic prin definirea unui mecanism de plată pentru lucrările de întreținere a terenurilor plantate, inclusiv a costurilor standard aferente compensațiilor pentru acoperirea pierderilor de venit agricol. Reglementarea acestui mecanism trebuie să permită finanțarea și efectuarea la timp a intervențiilor necesare, astfel încât să fie asigurată continuitatea între realizarea plantațiilor și menținerea rezultatelor investițiilor.
Caracterul urgent al intervenției legislative este determinat de dependența lucrărilor de întreținere de ciclul de vegetație și de condițiile sezoniere, care limitează perioadele în care acestea pot fi realizate cu eficiență. În consecință, mecanismul de plată trebuie să fie funcțional în timp util pentru efectuarea lucrărilor în perioadele optime. Completarea art. 1 alin. (1) lit. a) are în vedere includerea expresă a costurilor standard aferente compensațiilor pentru acoperirea pierderilor de venit agricol, în conformitate cu schema de ajutor de stat aplicabilă.
Neadoptarea prezentului act normativ în regim de urgență poate conduce la întârzierea finanțării lucrărilor și la ratarea perioadelor optime de întreținere, cu riscul degradării plantațiilor, al diminuării suprafețelor acoperite cu vegetație forestieră și al afectării rezultatelor obținute prin Planul național de redresare și reziliență. Aceste consecințe ar reduce efectele investițiilor asupra combaterii eroziunii, prevenirii deșertificării, protecției solului și apei și atenuării schimbărilor climatice.
Prin adoptarea prezentului act normativ se asigură cadrul juridic necesar funcționării mecanismului de plată pentru lucrările de întreținere a suprafețelor plantate, în vederea menținerii rezultatelor de împădurire și reîmpădurire obținute prin Planul național de redresare și reziliență și a contribuției acestora la atingerea obiectivelor de mediu.
În vederea asigurării fondurilor necesare pentru continuarea lucrărilor de întreținere și pentru plata compensațiilor aferente pierderilor de venit agricol în anul 2026, Ministerul Mediului, Apelor și Pădurilor a solicitat alocarea creditelor bugetare necesare cu ocazia rectificării bugetare. Întrucât sumele solicitate nu au fost aprobate, se impune instituirea mecanismului de finanțare din Fondul pentru mediu, prin Administrația Fondului pentru Mediu, în condițiile prevăzute în proiectul de act normativ.
Mecanismul propus urmărește asigurarea sumelor necesare pentru anul 2026, prin contractul de finanțare încheiat între Administrația Fondului pentru Mediu și Ministerul Mediului, Apelor și Pădurilor, fără a modifica sursele de finanțare deja prevăzute de Ordonanța de urgență a Guvernului nr. 35/2022. 
Se asigură astfel posibilitatea continuării finanțării obligațiilor aferente proiectelor de împădurire și reîmpădurire, potrivit condițiilor contractuale și schemelor de ajutor de stat aplicabile.

	2.3.
	Schimbări preconizate
	Prin prezentul proiect de ordonanță de urgență se propune modificarea art. 1 alin. (1) lit. a) din Ordonanța de urgență a Guvernului nr. 35/2022, în vederea includerii explicite a costurilor standard aferente compensațiilor pentru acoperirea pierderilor de venit agricol, în conformitate cu schema de ajutor de stat.
Totodată, se completează art. 2 cu dispoziții care reglementează mecanismul de finanțare din Fondul pentru mediu, din veniturile rezultate din vânzarea certificatelor de emisii de gaze cu efect de seră, pentru cheltuielile aferente anului 2026, prin contractul de finanțare încheiat între Administrația Fondului pentru Mediu, în calitate de finanțator, și Ministerul Mediului, Apelor și Pădurilor, în calitate de beneficiar.
Ulterior încheierii contractului, Ministerul Mediului, Apelor și Pădurilor depune cereri de decontare la Administrația Fondului pentru Mediu, în condițiile derogărilor prevăzute de proiectul de act normativ. Modelul contractului de finanțare și cel al cererii de decontare se aprobă prin dispoziția președintelui Administrației Fondului pentru Mediu. 
Sumele solicitate se virează, în baza contractului, în termen de 5 zile lucrătoare de la depunerea cererii de decontare, în contul distinct de venituri ale bugetului de stat, deschis pe seama Ministerului Mediului, Apelor și Pădurilor.
Proiectul autorizează Ministerul Finanțelor să majoreze, la propunerea Ministerului Mediului, Apelor și Pădurilor, veniturile bugetului de stat și creditele bugetare, respectiv creditele de angajament prevăzute în bugetul ministerului, în condițiile și limitele stabilite de dispozițiile propuse. Sunt reglementate, de asemenea, detalierea influențelor bugetare, reportarea sumelor neutilizate la sfârșitul anului și restituirea sumelor rămase neutilizate la finalizarea contractului de finanțare.
Pentru proiectele pentru care au fost încheiate contracte de finanțare în cadrul Planului național de redresare și reziliență, Ministerul Mediului, Apelor și Pădurilor încheie acte adiționale la contractele respective cu beneficiarii, în limita creditelor de angajament aprobate și disponibile cu această destinație, pentru asigurarea finanțării lucrărilor de întreținere a plantațiilor și, după caz, a compensațiilor pentru acoperirea pierderilor de venit agricol, cu respectarea schemelor de ajutor de stat aplicabile. Mecanismul financiar propus permite utilizarea fondurilor AFM fără a limita posibilitatea utilizării celorlalte surse de finanțare prevăzute de actul normativ de bază.

	2.4.
	Alte informaţii
	Proiectul de act normativ nu se referă la acest subiect.

	Secţiunea a 3-a
Impactul socioeconomic

	3.1.
	Descrierea generală a beneficiilor şi costurilor estimate ca urmare a intrării în vigoare a actului normativ
	Proiectul de act normativ nu se referă la acest subiect.

	3.2.
	Impactul social
	Proiectul de act normativ nu se referă la acest subiect.

	3.3.
	Impactul asupra drepturilor şi libertăţilor fundamentale ale omului
	Proiectul de act normativ nu se referă la acest subiect.

	3.4.
	Impactul macroeconomic
	Proiectul de act normativ nu se referă la acest subiect.

	3.4.1.
	Impactul asupra economiei şi asupra principalilor indicatori macroeconomici
	Proiectul de act normativ nu se referă la acest subiect.



	3.4.2.
	Impactul asupra mediului concurenţial şi domeniul ajutoarelor de stat
	Proiectul de act normativ nu se referă la acest subiect.

	3.5.
	Impactul asupra mediului de afaceri
	Proiectul de act normativ nu se referă la acest subiect.

	3.6.
	Impactul asupra mediului înconjurător
	Proiectul de act normativ nu se referă la acest subiect.

	3.7.
	Evaluarea costurilor şi beneficiilor din perspectiva inovării şi digitalizării
	Proiectul de act normativ nu se referă la acest subiect.

	3.8.
	Evaluarea costurilor şi beneficiilor din perspectiva dezvoltării durabile
	Proiectul de act normativ nu se referă la acest subiect.

	3.9.
	Alte informaţii
	Nu au fost identificate.

	Secţiunea a 4-a
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri

	- în mii lei (RON) –

	Indicatori
	Anul
curent
	Urmatorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:

	a) buget de stat, din acesta:
(i) impozit pe profit
(ii) impozit pe venit
	Proiectul de act normativ nu se referă la acest subiect.

	b) bugete locale
(i) impozit pe profit
	Proiectul de act normativ nu se referă la acest subiect.

	c) bugetul asigurărilor sociale de stat:
(i) contribuţii de asigurări
	Proiectul de act normativ nu se referă la acest subiect.

	d) alte tipuri de venituri
(se va menționa natura acestora)
	Finanțarea se asigură din Fondul pentru mediu, din veniturile rezultate din vânzarea certificatelor de emisii de gaze cu efect de seră, în condițiile prevăzute de proiectul de act normativ.

	4.2. Modificări ale cheltuielilor bugetare, plus/minus, din care:

	a) buget de stat, din acesta:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	b) bugete locale:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	c) bugetul asigurărilor sociale de stat:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	d) alte tipuri de cheltuieli
(se va menționa natura acestora)
	Proiectul de act normativ nu se referă la acest subiect.

	4.3. Impact financiar, plus/minus, din care:

	a) buget de stat
	
	
	
	
	
	

	b) bugete locale
	Proiectul de act normativ nu se referă la acest subiect.

	4.4. Propuneri pentru acoperirea creşterii cheltuielilor bugetare
	Pentru anul 2026, acoperirea necesarului de finanțare se realizează din Fondul pentru mediu, prin contractul de finanțare încheiat între Administrația Fondului pentru Mediu și Ministerul Mediului, Apelor și Pădurilor, potrivit mecanismului reglementat prin proiect.

	4.5. Propuneri pentru a compensa reducerea veniturilor bugetare
	Proiectul de act normativ nu se referă la acest subiect.

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	Proiectul de act normativ nu se referă la acest subiect.

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	Proiectul de act normativ nu se referă la acest subiect.

	a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;
b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	

	4.8. Alte informații
	Mecanismul reglementează alocarea, includerea în bugetul Ministerului Mediului, Apelor și Pădurilor, utilizarea și, după caz, restituirea sumelor provenite de la Administrația Fondului pentru Mediu.

	Secţiunea a 5-a
Efectele proiectului de act normativ asupra legislaţiei în vigoare   

	5.1.
	Măsuri normative necesare pentru aplicarea prevederilor proiectului de act normativ
	Modelul contractului de finanțare și modelul cererii de decontare se aprobă prin dispoziția președintelui Administrației Fondului pentru Mediu, potrivit art. 2 alin. (4) propus. Punerea în aplicare implică încheierea contractului de finanțare AFM–MMAP și încheierea actelor adiționale la contractele de finanțare aferente proiectelor PNRR, în limita creditelor de angajament aprobate și disponibile cu această destinație.

	5.2.
	Impactul asupra legislaţiei în domeniul achiziţiilor publice
	Proiectul de act normativ nu se referă la acest subiect.


	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	Proiectul nu are ca obiect transpunerea unei directive a Uniunii Europene. Cheltuielile finanțate și condițiile de acordare a sprijinului rămân supuse schemelor de ajutor de stat aplicabile proiectelor de împădurire și reîmpădurire.

	5.3.1.
	Măsuri normative necesare transpunerii directivelor UE
	Proiectul de act normativ nu se referă la acest subiect.


	5.3.2.
	Măsuri normative necesare aplicării actelor legislative ale UE
	Proiectul de act normativ nu se referă la acest subiect.


	5.4.
	Hotărâri ale Curţii de Justiţie a Uniunii Europene 
	Proiectul de act normativ nu se referă la acest subiect.

	5.5.
	Alte acte normative şi/sau documente internaţionale din care decurg angajamente asumate 
	Măsurile propuse vizează continuarea finanțării activităților aferente proiectelor realizate prin Planul național de redresare și reziliență, în condițiile prevăzute de contractele de finanțare și de schemele de ajutor de stat aplicabile.

	5.6.
	Alte informaţii
	Nu au fost identificate.

	Secţiunea a 6-a
Consultările efectuate în vederea elaborării proiectului de act normativ 

	6.1.
	Informaţii privind neaplicarea procedurii de participare la elaborarea actelor normative
	Proiectul de act normativ nu se referă la acest subiect.


	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	Proiectul de act normativ nu se referă la acest subiect.

	6.3.
	Informaţii despre consultările organizate cu autorităţile administraţiei publice locale
	Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	Proiectul de act normativ nu se referă la acest subiect.



	6.5.
	Informaţii privind avizarea de către:                           
a) Consiliul Legislativ 
b) Consiliul Suprem de Apărare a Ţării                         
c) Consiliul Economic şi Social 
d) Consiliul Concurenţei    
e) Curtea de Conturi             
	Proiectul de act normativ va fi avizat de Consiliul Legislativ și de Consiliul Economic și Social.


	6.6.
	Alte informaţii                  
	Nu au fost identificate.

	Secţiunea a 7-a
Activităţi de informare publică privind elaborarea şi implementarea
proiectului de act normativ

	7.1.
	Informarea societăţii civile cu privire la elaborarea proiectului de act normativ
	În elaborarea proiectului de act normativ a fost îndeplinită procedura stabilită prin Legea nr.52/2003 privind transparența decizională în administrația publică, republicată, cu modificările ulterioare. 
De asemenea, menționăm faptul că proiectul de act normativ a fost publicat pe site-ul Ministerului Mediului, Apelor și Pădurilor în data de .............

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	
Proiectul de act normativ nu se referă la acest subiect.


	Secţiunea a 8-a
Măsuri de implementare

	8.1.
	Măsuri de punere în aplicare a proiectului de act normativ 
	Pentru punerea în aplicare a mecanismului propus se încheie contractul de finanțare între Administrația Fondului pentru Mediu și Ministerul Mediului, Apelor și Pădurilor, se depun cereri de decontare și se efectuează operațiunile de majorare a creditelor bugetare și de angajament. Pentru proiectele cu contracte de finanțare încheiate prin PNRR, Ministerul Mediului, Apelor și Pădurilor încheie acte adiționale cu beneficiarii în limita creditelor de angajament aprobate și disponibile, potrivit prevederilor ordonanței de urgență.

	8.2.
	Alte informaţii    
	Nu au fost identificate.








Pentru considerentele de mai sus, a fost elaborat proiectul de Ordonanță de urgență a Guvernului privind modificarea și completarea Ordonanţei de urgenţă a Guvernului nr. 35/2022 pentru aprobarea măsurilor necesare realizării campaniei naţionale de împădurire şi reîmpădurire prevăzute în Planul naţional de redresare şi rezilienţă, care în forma prezentată, a fost avizat de către ministerele interesate și de Consiliul Legislativ și pe care îl supunem spre adoptare.

